Agathe Backer-Grøndahls sønn, komponisten Fridtjof Backer-Grøndahl, uttalte om Dagmar Möller at hennes «sang står for mig helt uforglemmelig. Så inspirert og temperamentsfullt, så dramatisk og fantasifullt har jeg sjelden hørt min mors sanger sunget. De mere lyriske romanser sang hun med sjelden poesi og følsomhet, og samtidig friskt og usentimentalt – så helt naturlig».